**খনিসুড়ঙ্গ বন্ধের বিরুদ্ধে লেসবিয়ানরা** (**এলএপিসি**) হল সমকামী মহিলাদের একটি জোট, এঁরা ১৯৮৪ - ১৯৮৫ সালের যুক্তরাজ্যের খনি শ্রমিকদের ধর্মঘটের সময় ন্যাশনাল ইউনিয়ন অফ মাইনওয়ার্কার্স এবং বিভিন্ন খনির সম্প্রদায়কে সমর্থন করার জন্য একত্রিত হয়েছিলেন। ১৯৮৪ সালের নভেম্বরে সমকামী মহিলা এবং পুরুষদের খনি শ্রমিকদের সমর্থন (এলজিএসএম) আন্দোলনে একটি বিভেদের পরে এই নতুন জোটটি গঠিত হয়েছিল। হরতাল ভঙ্গকারীরা কারখানায় কয়লা সরবরাহের করার পর সংগঠনের সদস্যরা পিকেট লাইন বিক্ষোভে জড়িয়ে পড়েছিলেন।

ইতিহাস
------

 
সমকামী মহিলা *এলজিএসএম* সদস্যরা সিদ্ধান্ত নিয়েছিলেন যে শুধুমাত্র মহিলা সমকামীদের জন্য আলাদা জায়গা তৈরি করতে হবে এবং সেইজন্য *এলজিএসএম* থেকে আলাদা হতে হবে। এরপরে *এলএপিসি*-র উদ্ভব হয়েছিল। এটি মূলত *এলজিএসএম* আন্দোলনে পুরুষদের মধ্যে যৌনতা, নারী বিদ্বেষ এবং লেসবোফোবিয়া সম্পর্কিত সমস্যার কারণে হয়েছিল। *এলজিএসএম* সদস্য রে গুডস্পিড বলেছেন: "মিটিংয়ে থাকা পুরুষরা সাধারণত বেশিরভাগ মিটিংয়ের পুরুষদের মতো ছিল", এবং *এলএপিসি*-এর প্রতিষ্ঠাতাদের মতে, যখন *এলজিএসএম*-এ শুধুমাত্র সমকামী মহিলাদের সংগঠনের বিষয় নিয়ে আলোচনা করা হয়, "তারা [*এলজিএসএম* সদস্যরা ] প্রায়ই উপহাস সঙ্গে হ্রেষাধ্বনি করে"। মহিলাদের দাবী জোরদার করার জন্য একটি গোষ্ঠী হিসাবেও *এলএপিসি* গঠিত হয়েছিল। খনিজ প্রতিষ্ঠানের মতো জায়গায় কর্মরত পুরুষদের মানসিকতায় নারীবাদী ধারণাগুলি আনতে সাহায্য করার জন্য এটি খনিসুড়ঙ্গ বন্ধের বিরুদ্ধে নারীর মতো একটি জোট। কিছু মহিলা বলেছেন যে তাঁরা *এলজিএসএম* সদস্যতার বেশিরভাগ অংশের সমকামী পুরুষদের দ্বারা ভয় পেয়েছিলেন।

এলজিবিটি এবং শ্রমিক গোষ্ঠীগুলির মধ্যে প্রচারণার মাধ্যমে যে জোটগুলি তৈরি হয়েছিল তা যুক্তরাজ্যে এলজিবিটি সমস্যাগুলির সমাধানের অগ্রগতির ক্ষেত্রে একটি গুরুত্বপূর্ণ মোড় হিসাবে প্রমাণিত হয়েছিল। খনি শ্রমিকদের শ্রম গোষ্ঠী এলজিবিটি প্রাইড ইভেন্টে সমর্থন ও অনুমোদন এবং যুক্তরাজ্য জুড়ে বিভিন্ন স্থানে অংশগ্রহণ করতে শুরু করে। ১৯৮৫ সালে বোর্নমাথে লেবার পার্টির সম্মেলনে, এলজিবিটি সমতার অধিকারকে সমর্থন করার জন্য পার্টিকে প্রতিশ্রুতিবদ্ধ করে একটি প্রস্তাব প্রথমবারের মতো পাস হয়, এর পেছনে ন্যাশনাল ইউনিয়ন অফ মাইনওয়ার্কার্স থেকে ব্লক ভোটিং সমর্থন উপযোগী হয়েছিল। ১৯৮৮ সালের ধারা ২৮- এর বিরুদ্ধে অভিযানে এলজিবিটি সম্প্রদায়ের সবচেয়ে স্পষ্টবাদী মিত্রদের মধ্যে খনি শ্রমিকদের দল ছিল।

কার্যক্রম এবং তহবিল সংগ্রহ
--------------------------

*এলএপিসি* থেকে *এলজিএসএম*-এ ব্যবহৃত কিছু অনুরূপ কৌশল ব্যবহার করা হয়েছিল, যেমন খনি শ্রমিকদের সাহায্যে অর্থ সংগ্রহের জন্য বার এবং ক্লাবের বাইরে বালতি বাজানো, কিন্তু মহিলাদের সমস্যাগুলির উপর একটি নির্দিষ্ট মনোযোগ দিয়ে এটি পরিচালিত হয়েছিল। তাঁরা সাপ্তাহিক পরিকল্পনা সভা করেছেন, যার জন্য তাঁরা বৈঠকের পুঙ্খানুপুঙ্খ তথ্য নেওয়া ও পাঠানো এবং ফটোকপি করার দায়িত্ব ভাগ করে নিয়েছিলেন। তাঁরা সুপারমার্কেটের বাইরে প্রতিদিনের অর্থ সংগ্রহের আয়োজন করতেন, খনি অঞ্চল পরিদর্শন করতেন, পিকেট লাইনে যোগ দিতেন এবং শুধুমাত্র *মহিলা-হিতার্থে রাত্রি*র আয়োজন করতেন। তাঁরা ১৯৮৫ সালে লেসবিয়ান স্ট্রেংথ মার্চ এবং ১৯৮৫ সালে লণ্ডন গে প্রাইড মার্চে তাঁদের নিশান নিয়ে *এলজিএসএম* এবং খনি শ্রমিক সম্প্রদায়ের সাথে মিছিল করেছিলেন। এক পর্যায়ে তাঁরা কেনটিশ টাউন উইমেন সেন্টারে নিজেদের জন্য এবং দুলাইস উপত্যকার কিছু খনির নারীদের জন্য শুধুমাত্র নারী দিবসের আয়োজন করেছিলেন।

*এলজিএসএম*-এর সাথে, খনি শ্রমিকদের ধর্মঘটের সময়ে, তাঁরা দুটি গোষ্ঠীর একীভূত কাজ সম্পর্কে একটি ছোট প্রচারমূলক চলচ্চিত্রে অংশ নিয়ে ছিলেন, যার শিরোনাম ছিল *অল আউট! ডান্সিং ইন ডুলাইস* ।

*প্রাইডে* চিত্রণ
----------------

*এলজিএসএম* এবং ওয়েলসের অনলউইন খনি শ্রমিক সম্প্রদায়ের ঐক্যকে চিত্রিত করে তৈরি চলচ্চিত্র *প্রাইড*, এই সঙ্গে *এলএপিসি* উপদল সংস্থার কথা উল্লেখ করেছে।

আরও দেখুন
---------

* LGBT প্রবেশদ্বার

তথ্যসূত্র
---------

1. 1 2  Cole, Jeff। "All Out! Dancing in Dulais"। Lesbians and Gays Support the Miners। সংগ্রহের তারিখ ১৪ মার্চ ২০১৫।
2. 1 2  Winson, Rebecca (৪ ফেব্রুয়ারি ২০১৫)। "What today's activists can learn from the Lesbians Against Pit Closures campaign"। New Statesman। সংগ্রহের তারিখ ১৪ মার্চ ২০১৫।
3. ↑  Loach, Loretta (১৯৮৫)। "We'll be right here to the end...and after: Women in the Miners' Strike"। *Digging Deeper: Issues in the Miners' Strike*। Verso। পৃষ্ঠা 169–179। আইএসবিএন 0-86091-820-3।
4. ↑  "All Out! Dancing in Dulais (film) quoted in 1984. Politics: Lesbians Against Pit Closures"। *www.gayinthe80s.co*। ২০ আগস্ট ২০১৫।
5. ↑  Kelliher, Diarmaid (২০১৪)। "Solidarity and Sexuality: Lesbians and Gays Support the Miners 1984–5" (পিডিএফ)। Oxford Journals: 240–262। ডিওআই:10.1093/hwj/dbt012।
6. 1 2  "Lesbians Against Pit Closures"। *lgsm.org*। সংগ্রহের তারিখ ২০২০-১০-২৯।
7. ↑  Knegt, Peter (২২ এপ্রিল ২০১৪)। "Here's The First Image From Matthew Marchus's 'Pride,' Which Will Close Directors' Fortnight at Cannes"। *Indiewire*। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৫।

বহিঃসংযোগ
---------

* ইন্টারনেট মুভি ডেটাবেজে *অল আউট! ডান্সিং ইন ডুলাইস (১৯৮৬)*  (ইংরেজি)